**dor…**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de unde veniţi – i-am întrebat

şi ce sunt formele astea

prin care vă iţiţi în lumină

ulcioarele pe care Dumnezeu

le-a modelat în lunga-i tăcere, a răspuns o femeie,

şi pe care, unul câte unul, le-au umplut ploile

și lumina... m-am privit…

ei toți mă priveau şi tăceau

aş fi vrut să-mi spună cineva că sunt ca ei…

umbră destrămată umblu

printre tăcerile și trecerile lor

căutând umbra ta…

\_

Copyright Mariana Fulger